വാദിനൂര് ഹാജിമാര്ക്ക് സ്വീകരണം നല്കി റിയാദ്: സമസ്ത ഇസ്ലാമിക് സെന്റര് റിയാദ് വാദിനൂര് ഹജ് ഉംറ സര്വീസ് വിശുദ്ധ ഹജ്ജ് കര്മ്മം കഴിഞ്ഞ് തിരിച്ചെത്തിയവര്ക്ക് സ്വീകരണം നല്കി. കെ എം സി സി ഓഫീസില് വെച്ച് നടന്ന പരിപാടി എസ് ഐ സി റിയാദ് പ്രൊവിന്സ് ട്രഷറര് കബീര് വൈലത്തൂര് ഉദ്ഘാടനം ചെയ്തു. സെന്ട്രല് കമ്മിറ്റി ട്രഷറര് റസാഖ് വളക്കൈ അധ്യക്ഷനായിരുന്നു. വാദിനൂര് ചീഫ് അമീര് ബഷീര് ഫൈസി ചുങ്കത്തറ പ്രാര്ത്ഥനക്ക് നേതൃത്വം കൊടുത്തു. സുബൈര് ഹുദവി, മന്സൂര് വാഴക്കാട്, ഗഫൂര് ചുങ്കത്തറ തുടങ്ങിയവര് പ്രസംഗിച്ചു. ലക്ഷക്കണക്കിന് തീര്ത്ഥാടകര് എത്തിക്കൊണ്ടിരുന്ന സ്ഥാനത്ത് ഈ വര്ഷവും കോവിഡ് സാഹചര്യത്തില് 60000 ആളുകള്ക്ക് മാത്രം അവസരം നല്കപ്പെട്ടതില് തങ്ങള്ക്കും ഉള്പ്പെടാന് കഴിഞ്ഞത് വലിയ ഭാഗ്യമാണെന്നും നിയന്ത്രണങ്ങളുടെ ഭാഗമായി ഗവണ്മെന്റ് ഏര്പ്പെടുത്തിയ സൗകര്യങ്ങള് ഏറെ പ്രശംസനീയമാണെന്നും ഹാജിമാര് തങ്ങളുടെ അനുഭവങ്ങള് പങ്കുവെക്കുന്നതിനിടയില് പറഞ്ഞു. അബ്ദുറഹ്മാന് ഫറോക്ക് സ്വാഗതവും മഷ്ഹൂദ് കൊയ്യോട് നന്ദിയും പറഞ്ഞു.